Πέδρο Άλβαρο

Ο ** Πέδρο Μιγκέλ ντα Κόστα Άλβαρο** {πορτογαλικά:**Pedro Miguel da Costa Álvaro**}, ευρύτερα γνωστός ως **Πέδρο Άλβαρο**,  (γεννημένος στις 2 Μαρτίου 2000), είναι Πορτογάλος, επαγγελματίας ποδοσφαιριστής που αγωνίζεται στη θέση του κεντρικού αμυντικού στον κινεζική Σαντόνγκ Λουνένγκ Ταϊσάν ΦΚ.

## Καριέρα
Γεννημένος στη **Sandomil** της Βόρειας Πορτογαλίας, ο Άλβαρο ξεκίνησε να παίζει από την ηλικία των εννέα ετών στα τμήματα υποδομών της τοπικής **Seia FC** (2009/10). Συνέχισε στην Ακαδημία της **AD São Romão** (2010-11) όπου τον εντόπισαν οι σκάουτερς της Μπενφίκα και τον ενέταξαν στις Ακαδημίες των "Αετών της Λισαβόνας".

Υπήρξε αρχηγός της Κ-17, σημαντικότατο στέλεχος της ομάδας Κ19, εντυπωσιάζοντας με την ωριμότητα, την εντυπωσιακή σωματική διάπλαση και την ταχύτητά του. Αυτό του χάρισε μια κλήση σε ηλικία 16 ετών από τον τότε προπονητή της πρώτης ομάδας Ρούι Βιτόρια για να συμμετάσχει σε προπονήσεις με την πρώτη ομάδα. . Ωστόσο ο Άλβαρο δεν έπαιξε κανένα ματς με την πρώτη ομάδα της Μπενφίκα.

Στην Μπενφίκα ανδρώθηκε ποδοσφαιρικά και διετέλεσε μέλος για  τέσσερις διαδοχικές σεζόν μέλος της ομάδας που αγωνιζόταν στο Πρωτάθλημα Νέων της ΟΥΕΦΑ. Παράλληλα με τη συμμετοχή του στην ομάδα νέων των «Αετών» βρισκόταν και στις μικρές Εθνικές ομάδες της Πορτογαλίας.

Πραγματοποίησε το ντεμπούτο του στην Μπενφίκα Β στις 26 Νοεμβρίου 2017 στη λευκή ισοπαλία κόντρα στη Λεϊσόες. .

Με τη Μπενφίκα Β' αγωνίστηκε συνολικά για δύο σεζόν στη Σεγούντα Λίγα της Πορτογαλίας, ενώ ενδιάμεσα υπήρξε κι ένας δανεισμός του στη Μπελενένσες, χωρίς όμως να μπορέσει να πραγματοποιήσει κάποια συμμετοχή σε επίσημο αγώνα καθώς τραυματίστηκε σοβαρά και ύστερα από μερικούς μήνες διακόπηκε το ο δανεισμός του. 

Στις 3 Ιουλίου 2022, τον απέκτησε, με ελεύθερη μεταγραφή, η Εστορίλ και μαζί της πραγματοποίησε το ντεμπούτο του στην κορυφαία κατηγορία του Πορτογαλικού ποδοσφαίρου, στις 6 Αυγούστου 2022, αγωνιζόμενος εναντίον της Φαμαλισάο (τελικό σκορ 2-0). 

Ολοκλήρωσε στην ομάδα τρεις σεζόν, με συνολικά 95 συμμετοχές, στις οποίος ο Άλβαρο παρουσίασε εξαιρετικό πρόσωπο και μετατράπηκε σε μια πολύ αξιόπιστη λύση για το κέντρο της άμυνας.

Στις 27 Μαίου 2025, ο Άλβαρο αποχαιρέτησε την Εστορίλ. 

Στις 23 Ιουνίου 2025 ανακοινώθηκε η απόκτησή του από τον Άρη Θεσσαλονίκης, με τετραετούς διάρκειας συμβόλαιο.

Στις 31 Ιουλίου 2025, πραγματοποίησε την πρώτη του εμφάνιση με τα χρώματα του Άρη, στον εντός έδρας αγώνα για το δεύτερο προκριματικό γύρο του ΟΥΕΦΑ Κόνφερενς Λιγκ 2025–26, εναντίον της Αράζ Ναχτσιβάν. 

Στις 23 Αυγούστου 2025, στο ντεμπούτο του στο ελληνικό πρωτάθλημα, ο Άλβαρο σημείωσε και το πρώτό του τέρμα με τη φανέλα των "κιτρίνων".

Στους «κίτρινους» κατέγραψε συνολικά 18 συμμετοχές, όλες ως βασικός, αγωνιζόμενος συνολικά για 1.620 λεπτά. Στο διάστημα αυτό σημείωσε ένα γκολ και δέχθηκε τρεις κίτρινες κάρτες. Αναλυτικότερα είχε 15 συμμετοχές στην Superleage, 2 συμμετοχές στο Κύπελλο Ελλάδας και μια στο ΟΥΕΦΑ Κόμφερανς Λιγκ. 

Στις 12 Φεβρουαρίου 2026 ανακοινώθηκε η λύση της συνεργασίας του με την ομάδα για να συνεχίσει την καριέρα του στο πρωτάθλημα της Κίνας και την Σαντόνγκ Λουνένγκ Ταϊσάν ΦΚ.

## Εθνικές ομάδες
Ο Άλβαρο υπήρξε μέλος όλων των μικρών ηλικιακών εθνικών ομάδων της Πορτογαλίας Κ-15, Κ-16, Κ-17, Κ-18 Κ-19, Κ-20.

Πιο συγκεκριμένα, ο Άλβαρο εκπροσώπησε την εθνική ομάδα Κ17 της Πορτογαλίας από το 2016 έως το 2017. Έπαιξε συνολικά έξι αγώνες για την εθνική ομάδα, όλα ως βασικός.

Με την εθνική Κ18 έπαιξε συνολικά επτά αγώνες, όλους το 2018, και σημείωσε δύο γκολ..

Ο Άλβαρο έπαιξε τέσσερα παιχνίδια με την Κ20, όλα το 2019, και σε δυο από αυτά διετέλεσε αρχηγός της ομάδας..

## Διακρίσεις
**Μπενφίκα**

* Πρωτάθλημα Νέων της ΟΥΕΦΑ φιναλίστ: 2016–17

## Παραπομπές

## Εξωτερικές πηγές
* Προφίλ του Πέδρο Άλβαρο στο transfermarkt.gr
* Προφίλ του Πέδρο Άλβαρο στο int.soccerway.com
* Προφίλ του Πέδρο Άλβαρο στο fpf.pt
* Προφίλ του Πέδρο Άλβαρο στο ligaportugal.pt

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές ΓΝ Εστορίλ Πράια
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σαντόνγκ Λουνένγκ Ταϊσάν ΦΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20